《题济川亭》
宋代·释宗觉

高亭窥绿润，古寺面苍阴。
闻有遗仙事，应容过客寻。
路危山背迥，云重洞天深。
一鸟不飞去，时能弄好音。

作者简介：释宗觉，蜀僧（《舆地纪胜》卷六八）。明永乐《乐清县志》卷八有宗觉，字无象，号西坡，俗姓郑，乐清（今属浙江）人，住明庆院。徽宗宣和间为敌所迫，坠崖无伤。工诗文，有《箫峰集》，已佚。疑即其人。